અમદાવાદ: શેરબજારમાં આગેકૂચ જારી રહેલી જોવા મળી હતી. આજે શરૂઆતે બીએસઇ સેન્સેક્સ ૧૧૮ પોઇન્ટના સુધારે ૩૨,૦૦૦, જ્યારે એનએસઇ નિફ્ટી ૨૭ પોઇન્ટના સુધારે ૧૦,૦૩૩ પોઇન્ટની સપાટીએ ખૂલી હતી. મેટલ, ઓઇલ એન્ડ ગેસ સેક્ટરના શેરમાં આગેકૂચ જારી રહેલી જોવા મળી હતી. આજે શરૂઆતે ટાટા સ્ટીલ કંપનીના શેરમાં ૪.૩૨ ટકાનો ઉછાળો નોંધાયો હતો. એશિયન પેઇન્ટ, ભેલ, લાર્સન એન્ડ ટુબ્રો, આઇટીસી, રિલાયન્સ કંપનીના શેરમાં સુધારાની ચાલ નોંધાતી જોવા મળી હતી. તો બીજી બાજુ ઓએનજીસી, ડો.રેડ્ડીઝ લેબ્સ અને કોલ ઇન્ડિયા કંપનીના શેરમાં ૦.૭૬ ટકાનો ઘટાડો નોંધાતો જોવા મળ્યો હતો.